Q=12	C=8	SS=0	LS=0	PS=0	DC=0	LC=4	SD=0	BS=0	G0=15	G1=11	G2=3	DLID=kaa_Latn	BODY=Pavlodarda Keńes Odaǵynyń batyrlaryna bıýst ornatylady\nKeńes Odaǵynyń Batyry Serikbaı Mútkenovke, Baqyt Qaıdarov, Vasılıı Hrıstenko, Jylbek Aǵadilovke bıýst ornatylady. Bul jaıynda oblystyq mádenıet basqarmasynyń basshysy Ernur Dáýenov onlaın-brıfıngte málim etti.\nKeńes Odaǵynyń Batyry Serikbaı Mútkenov 1913 jyly Aqtoǵaı aýdanynda dúnıege kelgen. Qazir aýdandaǵy bir aýyl batyrdyń esimimen atalady. Serikbaı Mútkenov Pavlodar pedagogıkalyq ýchılıshesindegi oqýyn aıaqtaǵannan keıin, Jambyl, Keńes, Oktıabr aýyldarynda muǵalim bolyp qyzmet atqardy.\n1942 jyly soǵysqa atanady. Komandır-artıllerıster mektebin bitirgennen keıin, aǵa serjant Serikbaı Mútkenov 316–shy atqyshtar dıvızııasy, 342-shi atqyshtar polkiniń batareıa komandıri bolady. Maıdanger 1944 jyly qańtar aıynda Cherkassk oblysy Zvenıgorosk aýdanynyń Rızıno aýylynda erlikpen qaza tapty.\nAýdan ortalyǵy Baıanaýyl aýylynda Ekinshi dúnıejúzilik soǵysqa qatysýshy, «Dańq» ordeniniń tolyq kavalerleri Baqyt Qaıdarov pen Vasılıı Hrıstenkoǵa, osy aýdannyń Birlik aýylynda partızan Jylbek Aǵadilovke bıýst ornatý boıynsha jumystar júrgizilýde.\nBaıanaýyldyq zeınetker Azamat Ámirov Jańatilek aýylynyń týmasy Baqyt Qaıdarov týraly kitap jazýda. Baqyt Qaıdarov Kenınsberg túbinde qaıtys bolǵan. Erligi úshin «Dańq» ordenimen úsh ret marapattalǵan.\nBatyr týraly aqparat alý úshin Máskeý, Lenıngrad oblystarynyń memlekettik muraǵatyna hat jazdym. Mektep aýlasynda kásipkerlerdiń qoldaýymen eskertkish ashtyq, - deıdi zeınetker.\nÁdı Sháripovtyń «Partızan qyzy» kitabyndaǵy kishkentaı qyz Maııanyń áke-sheshesi Jylbek pen Jamal Aqádilovtar da Baıanaýyldyń Birlik aýylynda dúnıege kelgen.\nJylbek Shymkenttegi Qaplanbek aýylsharýashylyq tehnıkýmyn bitirip, Saryaǵashqa jiberiledi. Kýshka qalasynda jasaqtalǵan 152 atty ásker qataryna alynady. Ofıser Jylbek súıgen jary Jamalmen birge Belorýssııaǵa attanady. Kenetten soǵys bastaldy.\nBelorýs ormandary partızandar ortasynda Maııa 1941 jyldyń 27 qarashasynda ormanda ómirge keledi.\nJylbek Aqádilov Rýmynııa, Vengrııa, Chehoslovakııa, Avstrııa jerlerin jaýdan azat etýge qatysady. Soǵystan keıin Aqádilovter otbasy, Jylbek ata qarjy salasynda, Jamal apa tiginshi, al, qyzdary «Partızan qyzy» Maııa ustaz bolyp qyzmet etti. Aqádilovtardyń soǵys kezindegi jaýyngerlik joldary umytylmastaı traıhta, kitapta qaldy, kınofılm de bar.\n6-mamyr kúni oblys ortalyǵynda «Jeńimpazdar» kitaby jaryq kórdi. Kitapta soǵysqa qatysqan jáne tylda eńbek etken pavlodarlyqtardyń erligi, Jeńiske qosqan úlesteri jaıynda baıanadalǵan.